Petras Panavas

Petras Panavas (1933 m. rugsėjo 6 d. Vingiriuose, Daugėliškio valsčiuje – 2024 m. balandžio 10 d. Utenoje)Petras PANAVAS (1933–2024). udiena.lt. 2024-04-10. Nuoroda tikrinta 2024-04-10. – lietuvių poetas, prozininkas.

 Biografija 
Mokėsi Paringio pradinėje ir Ignalinos vidurinėje mokyklose. Dirbo kultūros namuose, tarnavo kariuomenėje, neakivaizdiniu būdu studijavo Vilniaus universiteto Istorijos-filologijos fakultete, kurį baigė 1964 m. Trylika metų dėstė lietuvių kalbą ir literatūrą bei istoriją Cirkliškio žemės ūkio technikume. Nuo 1972 m. gyveno Utenoje, kur ilgus metus 4-ojoje vidurinėje mokykloje dirbo pedagoginį darbą. 

Aktyviai dalyvavo Sąjūdžio veikloje. Vedė pirmąjį Sąjūdžio mitingą Utenoje, dalyvavo rinkimų batalijose bei politiniame Utenos rajono gyvenime. Kelerius metus dirbo tuometinio rajono savivaldybės mero Alvydo Katino patarėju. Dvidešimt trejus metus redagavo kraštiečių klubo leidinį „Indraja“, buvo aktyvus literatų klubo „Verdenė“ narys.

Nuo 1979 m. buvo Lietuvos rašytojų sąjungos narys.Petras PANAVAS (1933–2024). udiena.lt. 2024-04-10. Nuoroda tikrinta 2024-04-10.

 Bibliografija 
 Žemės tyla: eilėraščiai. – Vilnius: Vaga, 1973.
 Po debesiu baltu: eilėraščiai. – Vilnius: Vaga, 1978.
 Galulaukės mūsų banguotos: eilėraščiai. – Vilnius: Vaga, 1983.
 Tarpežerių regėjimai: eilėraščiai. – Vilnius: Vaga, 1991.
 Dausojimai: eilėraščiai. – Utena: Indra, 1993.
 Pabuvimas: eilėraščiai. – Utena: Utenos spaustuvė, 1998.
 Kokios gražios jūs iš nuotolio: eilėraščiai. – Utena: Utenos spaustuvė, 2001.
 Ateini, pareini, nueini…: eilėraščiai. – Utena: Indra, 2002.
 Daumantas: istorinė drama. – Utena: Utenos spaustuvė, 2004.
 Gandras neša Dionizą: eilėraščiai vaikams. – Utena: Utenos Indra, 2007.
 Sugrįžkit, gervelės…: eilėraščiai vaikams. – Vilnius: „Diemedžio“ leidykla, 2008.
 Praamžiaus paunksmėje: eilėraščiai. – Utena: Kamonada, 2009.
 Įkvėpimo auka: vieno gyvenimo fragmentai. – Vilnius: Baltos lankos, 2010.
 Tarp dviejų upynų: sakmės ir giesmės. – Utena: Utenos Indra, 2013.
 Trys broliai, juodvarniais lakstantys: sakmė apie poetą Antaną Miškinį. – Utena: Utenos Indra, 2018.

Sudarė
 S. Karanauskas. Skiedryno dainos. – Utena: Utenos spaustuvė, 1997.
 V. Panavas. Ilgesys. – Utena: Utenos spaustuvė, 1997.
 V. Petronis. Saulėlydžio spalvos: eilėraščiai. – Utena: Utenos spaustuvė, 2001.
 Vėjas tarp sūpynių: įvairaus amžiaus jaunųjų kūryba. – Utena: Utenos Indra, 2003.

Vertimai iš ukrainiečių kalbos
 Už kalnelio, už miškelio: eilėraščiai. – Vilnius: Vyturys, 1986.Panavas Petras. lrs.lt. Nuoroda tikrinta 2024-04-10.

 Apdovanojimai 
 2003 m. Antano Miškinio literatūrinė premija už poezijos rinktinę „Ateini, praeini, nueini…“
 2004 m. Miko ir Kipro Petrauskų premija.
 2011 m. Vlado Šlaito premija už atsiminimų knygą „Įkvėpimo auka“.
 2018 m. Utenos garbės piliečio vardas.Panavas Petras. lrs.lt. Nuoroda tikrinta 2024-04-10.

 Šaltiniai 

Kategorija:Lietuvos poetai
Kategorija:Lietuvos prozininkai
Kategorija:Lietuvos miestų ir rajonų garbės piliečiai